BEAUTY บวก 10% ขานรับผบห.กาง 3 กลยุทธ์ขับเคลื่อนรายได้ปีนี้โต 20%
BEAUTY บวก 10% ขานรับผบห.กาง 3 กลยุทธ์ขับเคลื่อนรายได้ปีนี้โต 20% ล่าสุดอยู่ที่ 2.52 บาท บวก 0.24 บาท หรือ 10.53% มูลค่าซื้อขาย 638.49 ล้านบาท
BEAUTY บวก 10% ขานรับผบห.กาง 3 กลยุทธ์ขับเคลื่อนรายได้ปีนี้โต 20% ล่าสุดอยู่ที่ 2.52 บาท บวก 0.24 บาท หรือ 10.53% มูลค่าซื้อขาย 638.49 ล้านบาท
5 ก.พ. 2563

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 10.43 น. อยู่ที่ 2.52 บาท บวก 0.24 บาท หรือ 10.53% สูงสุดที่ 2.54 บาท ต่ำสุดที่ 2.28 บาท ด้วยมูลค่าซื้อขาย 638.49 ล้านบาท

ทั้งนี้ นายพีระพงษ์ กิติเวชโภคาวัฒน์ รองประธานเจ้าหน้าที่บริหาร บริษัท บิวตี้ คอมมูนิตี้ จำกัด (มหาชน) หรือ BEAUTY เปิดเผยว่า แผนการดำเนินงานในปี 2563 บริษัทตั้งเป้าหมายมีรายได้รวมเติบโต 20% เมื่อเทียบกับปี 2562 และรักษาอัตรากำไรสุทธิให้อยู่ที่ระดับ 15% ด้วยวิสัยทัศน์การดำเนินธุรกิจ “International Beauty &amp; Health Business” เพื่อยกระดับแบรนด์สินค้าภายใต้การจำหน่ายของบริษัท เข้าสู่การเป็นแบรนด์ด้านความงามและสุขภาพที่ได้รับการยอมรับในระดับนานาชาติ
โดยบริษัทจะมุ่งเน้นใน 3 ด้านหลัก ได้แก่
 
ด้าน นายแพทย์สุวิน ไกรภูเบศ ประธานเจ้าหน้าที่บริหาร BEAUTY เปิดเผยว่า บริษัทเตรียมขยายสินค้าสุขภาพ Health&amp;Beauty ร่วมกับผู้ผลิตสินค้าชั้นนำด้านนี้ เช่น อาหารเสริม และเครื่องสำอางบำรุงผิว โดยจะเริ่มจากสินค้าตัวเดิมก่อน ปัจจุบันมูลค่าตลาดดังกล่าวสูงถึง 78,000 ล้านบาท เชื่อว่าจะสร้างยอดขายให้กับบริษัทได้เป็นอย่างดี
ขณะเดียวกัน ในช่องทางอีคอมเมิร์ซ บริษัทจะตอบสนองความต้องการของลูกค้า และบริหารจัดการโครงสร้างระบบอีคอมเมิร์ซให้มีประสิทธิภาพ โดยเป็นอีกหนึ่งช่องทางที่จะช่วยผลักดันให้รายได้เติบโตก้าวกระโดด พร้อมการสร้าง Product Heros ที่มีกระแสดึงดูด ทั้งสินค้าเดิมและสินค้าใหม่ ตามเทรนด์แฟชั่น ไลฟ์สไตล์ของลูกค้าที่เปลี่ยนแปลงตลอดเวลา
แม้ว่าจะมีปัจจัยลบเข้ามา แต่ในปี 2563 ยังตั้งเป้าการเติบโตได้ เชื่อว่าจะได้แรงหนุนมาจากสิ่งที่บริษัทได้ลงทุนไปจากปีที่ผ่านมา และยังถือเป็นปีแห่งการสร้าง และเก็บเกี่ยวผลกำไรให้กลับคืนมา
ขณะที่ บล.เคทีบี (ประเทศไทย) ระบุในบทวิเคราะห์ แนะนำ “ถือ” BEAUTY ราคาเป้าหมาย 2.70 บาท/หุ้น โดยยังมองว่าราคาหุ้นที่ปรับตัวลงมาต่อเนื่องในช่วง 6 เดือนที่ผ่านมาได้สะท้อนปัจจัยลบจากผลประกอบการปี 2562 ที่ชะลอตัวไปพอสมควรแล้ว คาดว่าจะเห็นการฟื้นตัวของผลประกอบการอย่างค่อยเป็นค่อยไป อย่างไรก็ตาม ในระยะสั้น คาดเห็นการปรับตัวลงของราคาหุ้น จากความกังวลของนักลงทุนต่อแนวโน้มผลประกอบการไตรมาส 1/63 ที่ลดลงจากผลกระทบของ Coronavirus